Reciben o nombre de ramals as cuerdas amplas que s'emplega ta treballos muit diversos, como amarrar as cargas en os bastes d'os abríos, puyar y baixar pesos con una carrucha, etc. En l'Alto Aragón, a parola «soga» s'adedica quasi exclusivament a'l ramal de grans proporcions que s'emplegaba ta trachinar as navatas dende a ribera por os puestos a on que l'augua baixaba masiau mansa ta que a embarcación avanzase sola, u ta quan se puyaba con ella a recuesto (contra la corrient).